《赠李天瑞（天瑞自京师还，过许，留三日，别》
明代·邵宝

坐听寒漏二更余，一榻全胜两地书。
愁到几时凭我解，病从今日为君除。
雪泥满地淹行李，云岛如天阻卜居。
莫怪明朝欲投辖，江湖回首雁应疏。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。